Färs &amp; Frosta Sparbank Arena er en håndboldarena i Lund, Sverige. Arenaen blev indviet i september 2008 og er hjemmebane for håndboldklubberne H 43 Lund og Lugi. Arenaen har plads til 3000 tilskuere ved sportsarrangementer og ca 4000 tilskuere ved andre arrangementer som f.eks. koncerter. Arenaen vil være én af i alt otte arenaer i brug ved VM i håndbold 2011. Et navnesponsorat med den lokale bank "Färs &amp; Frosta Sparbank" ligger til grund for arenaens navn. Til arenaen hører også en skøjtehal.